cyanic-selkie/wikianc huggingface dataset:
Πόπλιος Λικίνιος Κράσσος (γιος του Μάρκου)
Οικογενειακό περιβάλλον
Ο Πόπλιος μεγάλωσε σε ένα παραδοσιακό νοικοκυριό, που χαρακτηρίστηκε από τον Πλούταρχο στον Βίο τού Κράσσου σταθερό και τακτοποιημένο. Ο βιογράφος συχνά επικρίνει σκληρά τα ελαττώματα τού πρεσβύτερου Κράσσου, ηθικολογώντας ιδιαίτερα την απληστία του, αλλά σε ένα σημείο αντιπαραβάλλει την οικογενειακή ζωή τού μέλους της Τριανδρίας. Παρά τον μεγάλο πλούτο του, ο Μάρκος Κράσσος λέγεται ότι απέφευγε την υπερβολή και την πολυτέλεια στο σπίτι. Τα οικογενειακά γεύματα ήταν απλά και η διασκέδαση ήταν γενναιόδωρη, αλλά όχι επιδεικτική. Ο Μ. Κράσσος επέλεγε τους συντρόφους του για τις ώρες τού ελεύθερου χρόνου με βάση την προσωπική φιλία, αλλά και την πολιτική χρησιμότητα. Αν και οι Κράσσοι ως ευγενείς πληβείοι θα εξέθεταν προγονικές εικόνες στο αίθριό τους, δεν διεκδίκησαν μία μυθιστορηματική γενεαλογία, που να είχε θεϊκούς ή θρυλικούς προγόνους, μία πρακτική που δεν ήταν ασυνήθιστη μεταξύ των ρωμαϊκών ευγενών. Ο πρεσβύτερος Κράσσος, ακόμη και ως γιος υπάτου και τιμητή, είχε μεγαλώσει σε ένα σεμνά διατηρημένο σπίτι πολλών γενεών. Η ψήφιση περιληπτικών νόμων ήταν ένα από τα πολιτικά επιτεύγματα τού πατέρα του.
Όταν παντρεύτηκε τη χήρα τού αδελφού του, που είχε σκοτωθεί κατά τη διάρκεια των εμφυλίων πολέμων τού Σύλλα, ο Μάρκος Κράσσος τήρησε το αρχαίο ρωμαϊκό έθιμο, που είχε γίνει παλιομοδίτικο στην εποχή του. Ο Πόπλιος, σε αντίθεση με πολλούς από τους συνομηλίκους του, είχε γονείς που παρέμειναν παντρεμένοι για σχεδόν 35 χρόνια, μέχρι το τέλος τού πρεσβύτερου Κράσσου. Αντίθετα, ο Πομπήιος Μάγκνος νυμφεύτηκε πέντε φορές και ο Ιούλιος Καίσαρας τουλάχιστον τρεις. Ο Μ. Κράσσος παρέμεινε νυμφευμένος με την Τερτούλλα «παρά τις επιθέσεις στη φήμη της». Φημολογήθηκε ότι ένας οικογενειακός φίλος, ο Κόιντος Άξιους από το Ρεάτε, ήταν ο βιολογικός πατέρας ενός από τους δύο γιους της. Ο Πλούταρχος αναφέρει ένα αστείο τού Κικέρων, που έκανε αναφορά σε μία έντονη ομοιότητα μεταξύ τού Αξίου και ενός από τα αγόρια.
Εκπαίδευση
Ο περιπατητικός φιλόσοφος Αλέξανδρος ήταν συνδεδεμένος με το σπίτι τού Κράσσου και είναι πιθανό να συνέβαλε στην εκπαίδευση των αγοριών. Αν και η φτωχή του αμοιβή σημειώνεται ως απόδειξη της φειδωλότητας τού Μ. Κράσσου, έχει προταθεί ότι αποτυγχάνοντας να πλουτίσει τον εαυτό του σε βάρος τού Μ. Κράσσου, ο Αλέξανδρος υιοθέτησε μία θετική φιλοσοφική στάση, αδιαφορώντας για τα υλικά αγαθά. Οι Περιπατητικοί της εποχής διέφεραν ελάχιστα από την Παλαιά Ακαδημία που εκπροσωπούσε ο Αντίοχος της Ασκαλώνος, ο οποίος έδωσε έμφαση στη γνώση ως υπέρτατη αξία και στην αριστοτελική αντίληψη των ανθρώπων ως εκ φύσεως πολιτικών (ζώον πολιτικόν, «πλάσμα της πολιτικής»). Αυτή η άποψη τού ανθρώπου ως «πολιτικού» θα ήταν σύμφωνη με τον οικογενειακό πολιτικό δυναμισμό των Λικινίων Κράσσων. αριστερά|μικρογραφία|168x168εσ| [[Μάρκος Τύλλιος Κικέρων|Ο Κικέρων επαίνεσε τον Πόπλιο Κράσσο για τον χαρακτήρα και την ομιλητική του ικανότητα.]] Οι Περιπατητικοί και οι Ακαδημαϊκοί, σύμφωνα με τον Κικέρωνα, παρείχαν την καλύτερη ρητορική εκπαίδευση. ενώ οι Ακαδημαϊκοί έκαναν αντίκρουση, λέει, οι Περιπατητικοί διέπρεψαν στη ρητορική θεωρία και επίσης εξασκήθηκαν στη συζήτηση και των δύο πλευρών ενός ζητήματος. Ο νεαρός Κράσσος πρέπει να είχε ευδοκιμήσει σε αυτή την εκπαίδευση, διότι ο Κικέρων επαινεί τις ικανότητές του ως ομιλητή και στο έργο Βρούτος τον τοποθετεί στην παρέα χαρισματικών νεαρών ρήτορων, των οποίων η ζωή τελείωσε, πριν μπορέσουν να εκπληρώσουν τις δυνατότητές τους:
Είσοδος στην Σέλτικα, 58 π.Χ
μικρογραφία|305x305εσ| Το 58 π.Χ., ο Καίσαρας οδήγησε τον πρώτο ρωμαϊκό στρατό στην Κέλτικα . [[Εντεύθεν των Άλπεων Γαλατία|Η Gallia Cisalpina και οι Narbonensis (ή Gallia Transalpina ) ήταν ήδη υπό ρωμαϊκή κυριαρχία]]
Aρμορίκη και Ακουιτανία, 56 π.Χ.
μικρογραφία|250x250εσ| [[Αρμορική|Aρμορίκη, με τους ποταμούς Σηκουάνα και Λίγηρα να επισημαίνονται με κόκκινο.]]
Kόπτης νομισμάτων (monetalis)
μικρογραφία|250x250εσ| [[Δηνάριο που κόπηκε από τον Πόπλιο Κράσσο.]]
Βιβλιογραφικές αναφορές
Κατηγορία:Ρωμαίοι πολιτικοί
Μισθοφορά
Μισθοφορά ονομαζόταν στην Αρχαία Αθήνα η θεσμοθετημένη αμοιβή των πολιτών, που εγκατέλειπαν προσωρινά την εργασία τους για να συμμετάσχουν σε δημόσια λειτουργήματα.
Εμπνευστής του θεσμού, που σταδιακά εφαρμόστηκε σε όλους τους κληρωτούς άρχοντες, υπήρξε ο Περικλής (περ. 495 – 429 π.Χ.) Με το μέτρο αυτό διεύρυνε τη δυνατότητα συμμετοχής του λαού στα κοινά.
Γνωρίζουμε την ύπαρξη του βουλευτικού μισθού για τους βουλευτές και του δικαστικού για τα μέλη της Ηλιαίας, ενώ από τις αρχές του 4ου αιώνα π.Χ. δινόταν και ο εκκλησιαστικός μισθός στους πολίτες που συμμετείχαν στις συνεδριάσεις της Εκκλησίας του Δήμου. Δεν προβλεπόταν αμοιβή για τα μέλη του Αρείου Πάγου και για τους αξιωματούχους που ασκούσαν μικρότερα αξιώματα, τα οποία απαιτούσαν λιγότερο χρόνο και περιορισμένα οικονομικά μέσα.
Πηγές
Κατηγορία:Αθηναϊκή διοίκηση Κατηγορία:Οικονομία της αρχαίας Αθήνας Κατηγορία:Εργασία στην Ελλάδα
Professional Sinnerz
Οι Professional Sinnerz είναι ελληνικό hip hop και Rnb συγκρότημα. Μέλη του είναι ο Αδάμαντας (Γιάννης Στεργίου) ως Mc                                                        και ο Dj-Παραγωγός Tyler (Σάββας Κουτσίδης).
Ιστορία
Ο Γιάννης Στέργιου και ο Σάββας Κουτσίδης ένωσαν τις δυνάμεις τους το 2002 και μετά από μερικά κομμάτια που ετοίμασαν αποφάσισαν να ονομαστούν Professional Sinnerz εμπνευσμένοι από ένα στίχο του Εverlast στο κομμάτι "Rhyme in da Chamber" όπου μας διηγείται ότι είναι "Professional Sinner since birth" κάτι με το οποίο μπορεί το group να ταυτιστεί απόλυτα.
Το 2003 και το 2004 κυκλοφόρησαν μερικά κομμάτια χέρι με χέρι και γύρισαν το video clip για το κομμάτι "Tru Masta".Το 2005 ήταν έτοιμο το πρώτο τους underground album "Enter Purgatory" μαζί με το Video "Pro-The Anthem", τα οποία κυκλοφόρησαν αποκλειστικά στο internet. Αυτό το γεγονός βοήθησε πάρα πολύ το group να γίνει ακόμα πιο γνωστό στη βόρεια Ελλάδα και να αρχίζει να διαδίδεται και στην υπόλοιπη χώρα.
Το 2006 ξεκίνησε με το νέο κομμάτι και video "Positive Evolution" το οποίο βρίσκεται στη συλλογή "Positive Vibration" από την Zoltan Tribe, μαζί με πολλούς άλλους καλλιτέχνες όπως Εισβολέας, Οδυσσέας, Phase 3, Aktarv8r, Dogmama, Q-Unique κ.α..
To 2007 έχουν ετοιμάσει το album "Nothing Is A Coincidence" με συμμετοχές από Σκοτεινή Πλευρά, Como Esta Loco, Symmetry, Nocturnla Vomit και Hypnelia, καθώς και το video για το κομμάτι "Η δικαιολογία", όπου κυκλοφορεί από την Ήχοτρον Records.
Το Μάιο του 2009 κυκλοφορεί η πρώτη τους δουλεία σε συνεργασία με το Family, το digital single "Όταν σ’είχα πρωτοδεί". Αυτό και μόνο έφτανε για να εκτοξευθεί η δημοτικότητα του συγκροτήματος και να γίνει ευρέως γνωστό πλέον σ’ όλη την Ελλάδα. Αξίζει να σημειωθεί πως από τις πρώτες κιόλας εβδομάδες κυκλοφορίας του καταλάμβανε τις πρώτες θέσεις σε πολλά charts μεγάλων ελληνικών ραδιοφώνων.
Σε λιγότερο από 5 μήνες το τραγούδι τους ξεπέρασε τα 3 εκατομμύρια views στο Youtube. Μονοπώλησε τις πρώτες θέσεις του Mtv Hitlist και του top ten του MadTV, έφερε τους PRO στη σκηνή των Mad Awards, όπως επίσης κατάφεραν να κερδίζουν και μια υποψηφιότητα στα MTV Europe Music Awards ‘09, στην κατηγορία Greek Act!
Στα τέλη του Οκτώβρη κυκλοφορούν την πρώτη ολοκληρωμένη τους δισκογραφική δουλεία μέσα από το Family The Label και τη Universal Music. Το νέο τους album με τίτλο “Amazing” είναι ένα καλειδοσκόπιο από hip hop, electro, punk, alternative και funk ήχους που συγκεντρώνει πολλές κι άπαικτες συνεργασίες, Moka Only, Arsonists, Symmetry, Prophet of Noise, NiVo, Dear Darkstar, Αλχημιστής, Κόμης Χ... Το cd περιέχει έκτος από τη μεγάλη επιτυχία τους “Όταν σε είχα πρωτοδεί” άλλα 14 ολοκαίνουργια tracks (Θα’ρθω να σε βρω, Πες ότι θες) κ.α.. Από τη πρώτη κιόλας μέρα κυκλοφορίας του το album “Amazing” έγινε χρυσό.
Το 2010 κυκλοφορούν τα Video "King Of Rock" σε συνεργασία με το Supergroup από Καναδά Swollen Members,"Ξέρω τι θα γίνει" και "Πάρε αυτό που ζήτησες με τους Νέβμα, το ελληνικό Remix του "Wavin Flag" μαζί με τον Κόμη Χ και τον K Naan και "Το ψέμα πληρώνει" μαζί με τους Goin Through, το οποίο κυκλοφορεί σαν "Family All Star Crew" (FAC).
To 2011 βρίσκει τους Sinnerz να ετοιμάζουν τον νέο τους δίσκο και να κυκλοφορούν το νέο Single και Video "Όταν Ξαναπεράσει».
Παρόλα αυτά ο δίσκος που είχαν προαναγγείλει και που θα κυκλοφορούσε από την Cobalt (πρώην Universal) δεν βγαίνει ποτέ εν τέλει και από το 2011 μέχρι το 2013 οι PRO κυκλοφορούν για λογαριασμό της μονάχα μερικά singles. Μεταξύ τους βρίσκονται τα κομμάτια (Αν θα ήμουνα κοντά σου, Τα παιδικά μου χρόνια (μαζί με την Τζώρτζια από τους Μπλε)) κ.α.
Το 2014 μαζί με τον Κόμη Χ δημιουργού ένα ιδιαίτερο κομμάτι με τίτλο κάνω κάτι από το τίποτα για λογαριασμό της ταινίας «Το πουλί της Κύπρου». Το 2016 κυκλοφορούν ανεξάρτητα το single  Άκρως αποκρουστικό  σε συνεργασία με τον Sparky T!
Τέσσερα χρόνια μετά βγάζουν το άλμπουμ Lost tapes. Στον δίσκο αυτό υπάρχουν κομμάτια από το 2010 μέχρι σήμερα. Συνολικά εμπεριέχει κομμάτια από την εποχή του group στο Family, από τον δεύτερο δίσκο που θα κυκλοφορούσαν στην Cobalt, κομμάτια που τους είχε ζητήσει να γράψουν η Universal, remix από κουπλέ του Αδάμαντα που κυκλοφόρησαν σε δίσκους φίλων, διάφορα πειράματα που έφτιαξαν κατά καιρούς σε Home Studio και demos που είχαν σε σκληρούς δίσκους όλα αυτά τα χρόνια.
Εμφανίσεις
Οι Professional Sinnerz έχουν εμφανιστεί ζωντανά σε πολλές πόλεις σε όλη την Ελλάδα και σε διάφορα events όπως το “Thessalonik Hip Hop Festival” 2003/2005/2006, “AFP 2005”, “Nakas Band Competition 2004”, DMC 2006 ενώ έχουν ανοίξει συναυλίες παγκοσμίως γνωστών groups όπως οι Tokio Hotel, Akon, Beyonce, GZA (Wu-Tang Clan), Swollen Members (Καναδάς), Freestyle of the Arsonists (Νέα Υόρκη), Dos Noun (Φιλαδέλφεια), κ.α..
Παραπομπές
Κατηγορία:Ελληνικά hip hop συγκροτήματα Κατηγορία:Ελληνικά μουσικά συγκροτήματα
Άγιος Παντελεήμονας (Αθήνα)
Ο Άγιος Παντελεήμων είναι συνοικία στο κέντρο της Αθήνας. Συνορεύει με τις συνοικίες Βικτώρια, Πλατεία Βάθης, Αγίου Μελετίου και Αττική. Κύριος οδικός άξονας του Αγίου Παντελεήμονα είναι η οδός Αχαρνών. Το όνομα της συνοικίας οφείλεται στο ναό του Αγίου Παντελεήμονα που βρίσκεται επί της οδού Αχαρνών και βρίσκεται σε υψόμετρο 75-85 μέτρων από την επιφάνεια της θαλάσσης.
Η συνοικία άρχισε να δομείται με πολυκατοικίες από τη δεκαετία του 1950 έως τη δεκαετία του 1970, στις οποίες κατοικούσαν άνθρωποι της αστικής τάξης. Άρχισε να υποβαθμίζεται από τις αρχές της δεκαετίας του 1980, όταν οι κάτοικοι άρχισαν να μετακινούνται στα προάστια της πόλης. Αμέσως ακολούθησε πτώση της αξίας των διαμερισμάτων λόγω της υπερβολικής δόμησης, της έλλειψης ελεύθερων χώρων και χώρων πρασίνου. Από τη δεκαετία του 1990 άρχισαν να εγκαθίστανται οικονομικοί μετανάστες από άλλες χώρες, εκμεταλλευόμενοι τα φθηνά ενοίκια των διαμερισμάτων. Οι πρώτες ρήξεις κατοίκων-μεταναστών άρχισαν να παρουσιάζονται κατά τη δεκαετία του 2000, λόγω της αύξησης της εγκληματικότητας και της υποβάθμισης της περιοχής.
Σήμερα η περιοχή απαρτίζεται κυρίως από γερασμένες πολυκατοικίες με ελάχιστους χώρους πρασίνου. Εξυπηρετείται από πλήθος λεωφορειακών γραμμών, καθώς και από τους σταθμούς Αττική και Βικτώρια.
Ναός Αγίου Παντελεήμονα
Η θεμελίωση του ναού έλαβε χώρα στις 12 Σεπτεμβρίου 1910 από τον βασιλιά Γεώργιο Α΄. Ο αρχικός ναός ήταν μικρότερος από τον σημερινό. Κατά τη δεκαετία του 1920 άρχισαν οι κατασκευές για την ανέγερση του νέου ναού, ο οποίος είχε σχεδιαστεί από τον αρχιτέκτονα Ιωάννη Παπαδάκη και προβλεπόταν να έχει αρκετά μεγαλύτερο μέγεθος από άλλους ναούς που χτίζονταν εκείνη την εποχή. Το 1930 είχε ολοκληρωθεί ο τρούλος του ναού, ενώ λόγω των έργων κατασκευής της σήραγγας της γραμμής 1 του μετρό, ο αρχικός ναός κατεδαφίζεται και κατασκευάζεται ένας προσωρινός κάτω από τον τρούλο. Παράλληλα, τελειοποιούνται τα σχέδια κατασκευής του ναού από τον αρχιτέκτονα Γεώργιο Νομικό. Το 1951 ο προσωρινός ναός κατεδαφίστηκε και ξεκίνησε να χτίζεται ο σημερινός του οποίου οι εργασίες αποπεράτωσης δυστυχώς δεν ολοκληρώθηκαν σύντομα. Την Κυριακή 19 Μαρτίου του 1967 παραδόθηκε στο κοινό ένας χώρος στο υπόγειο του ναού στον οποίο θα γίνονταν οι γάμοι, οι βαπτίσεις, οι κηδείες, τα μνημόσυνα και όλες οι υπόλοιπες Θείες Λειτουργίες. Οι εργασίες αποπεράτωσης του ναού ολοκληρώθηκαν στα μέσα Μαΐου του 1982 κι αυτός παραδόθηκε στο κοινό την Κυριακή 16 Μαΐου του έτους εκείνου. Η αγιογράφηση του ναού, που έγινε από τον Γιάννη Καρούζο, ξεκίνησε το 1984 και ολοκληρώθηκε το 2007. Είναι ένας από τους μεγαλύτερους ναούς της Ελλάδας και των Βαλκανίων.
Η παιδική χαρά της συνοικίας
Το 1959 δημιουργήθηκε στην Πλατεία Αγίου Παντελεήμονα μια μικρή παιδική χαρά η οποία διατηρήθηκε μέχρι το 2014. Η παιδική χαρά αυτή στην αρχή ήταν περιφραγμένη με συρματόπλεγμα και υπήρχε στον χώρο της ένα μικρό ξύλινο σπίτι στο οποίο έμενε ο φύλακάς της κατά τις ώρες που ήταν ανοιχτή. Όμως όταν την Πρωτοχρονιά του 1987 ανέλαβε καθήκοντα Δημάρχου Αθηναίων ο Μιλτιάδης Έβερτ, ο οποίος λίγες μέρες μετά την ανάληψη των καθηκόντων του πήγε και είδε την παιδική χαρά και διαπίστωσε πως τα παιχνίδια τα οποία υπήρχαν είχαν υποστεί μεγάλες φθορές από βανδαλισμούς και ήταν πολύ επικίνδυνα για τα παιδιά. Έθεσε λοιπόν το θέμα στο δημοτικό συμβούλιο και όταν συζητήθηκε τα μέλη αποφάσισαν ομόφωνα πως αυτά έπρεπε ν' αντικατασταθούν από νέα, κάτι το οποίο έγινε. Επίσης την ημέρα που έγινε αυτό αφαιρέθηκε εντελώς το συρματόπλεγμα το οποίο υπήρχε που κι εκείνο είχε σκουριάσει σε πολύ μεγάλο βαθμό καθώς και το μικρό ξύλινο σπίτι στο οποίο έμενε ο φύλακας κι από τότε τα παιδιά πήγαιναν κι έπαιζαν εκεί ότι ώρα ήθελαν. Τα νέα παιχνίδια ήταν ξύλινα.
Μεταναστευτικό ζήτημα
Η περιοχή του Άγιου Παντελεήμονα αποτέλεσε για μεγάλη περίοδο τόπο εγκατάστασης μεταναστών από χώρες κυρίως της Ασίας και της Αφρικής. Την άνοιξη του 2009 δημιουργήθηκαν εντάσεις μεταξύ των κατοίκων και των μεταναστών, που οδήγησαν σε παρέμβαση της πολιτείας, που συνεχίζονται έκτοτε. Στην περιοχή επίσης υπήρξαν κρούσματα ρατσιστικής βίας, στα οποία αναφέρθηκε η Ύπατη Αρμοστεία του ΟΗΕ για τους πρόσφυγες. Στόχος τέτοιας επίθεσης υπήρξε και κάτοικος της περιοχής, αφγανικής καταγωγής και μέλος της οργάνωσης Γιατροί του Κόσμου.
Εξωτερικοί σύνδεσμοι
Κατηγορία:Συνοικίες και περιοχές Αθήνας
Σλαβοσερβία
μικρογραφία|Χάρτης της περιφέρειας Η Σλαβοσερβία (σερβικά : Славеносрбија, ουκρανικά : Слов'яносербія) ήταν παλιά διοικητική στρατιωτική περιφέρεια της Ρωσικής Αυτοκρατορίας που υφίσταται από το 1753 μέχρι το 1764. Βρισκόταν στα εδάφη της σημερινής Ουκρανίας μεταξύ των ποταμών Μπαχμούτ και Λουγκάνι. Πρωτεύουσα της περιφέρειας ήταν η πόλη Μπαχμούτ.
Ιστορία
Με διάταγμα της Ρωσικής γερουσίας τις 29 Μαΐου 1753 δόθηκε άδεια για ελεύθερη εγκατάσταση σε Σέρβους, Βούλγαρους, Ούγγρους και άλλους Βαλκανικούς ορθοδόξους λαούς προκειμένου να διασφαλίσει την προστασία των νοτίων συνόρων της αυτοκρατορίας. Έτσι δημιουργήθηκαν οι διοικητικές περιοχές της Σλαβοσερβίας και η Νέα Σερβία όπου ήταν υπό τον άμεσο έλεγχο της Γερουσίας. Οι νέοι κάτοικοι εγκαταστάθηκαν σε περιοχές που δεν είχαν καλλιεργηθεί ποτέ και στα σύνορα της αυτοκρατορίας που μαστίζονταν από επιδρομές Τατάρων και Τούρκων.
Οι δύο περιφέρειες υπήρξαν περισσότερο από μια δεκαετία μέχρι το 1764, οπότε καταργήθηκαν με απόφαση της ρωσικής κυβέρνησης κι ενσωματώθηκαν σε νέες διοικητικές διαιρέσεις. Οι Σέρβοι που εγκαταστάθηκαν σε αυτές τις περιοχές γρήγορα αφομοιώθηκαν από τον ντόπιο πληθυσμό έτσι ώστε έναν αιώνα μετά την εγκατάστασή τους είχαν απομείνει μόνο χίλιοι Σέρβοι στο έδαφος της Ουκρανίας.
Με το ίδιο όνομα είναι γνωστή η σημερινή Διοικητική περιοχή Σλαβοσερβία που ανήκει στην Περιφέρεια Λουγκάνσκ της Ουκρανίας.
Εξωτερικοί σύνδεσμοι
Κατηγορία:Υποδιαιρέσεις της Ρωσικής Αυτοκρατορίας Κατηγορία:Ιστορία της Σερβίας υπό την Αυστροουγγαρία Κατηγορία:Ιστορία της Ουκρανίας
FIFA 13
Το FIFA 13 (γνωστό στη βόρεια Αμερική και ως FIFA Soccer 13) είναι βιντεοπαιχνίδι ποδοσφαίρου της Electronic Arts, 13ο μέρος της σειράς FIFA. Αναπτύχθηκε από την EA Canada και κυκλοφόρησε τον Σεπτέμβριο του 2012.
Πρωταθλήματα
Τα πρωταθλήματα στο FIFA 13 είναι 30 από 24 χώρες και έχουν όλα επιβεβαιωθεί από την EA Sports. Περιλαμβάνονται όλα τα πρωταθλήματα από το FIFA 12, αλλά προστέθηκε το πρωτάθλημα της Σαουδικής Αραβίας για πρώτη φορά στην ιστορία της σειράς.
Πηγές
Κατηγορία:Βιντεοπαιχνίδια του 2012 Κατηγορία:Βιντεοπαιχνίδια αθλητισμού Κατηγορία:Βιντεοπαιχνίδια της Electronic Arts Κατηγορία:Βιντεοπαιχνίδια του iOS Κατηγορία:Βιντεοπαιχνίδια του Nintendo 3DS Κατηγορία:Βιντεοπαιχνίδια των Windows Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του PlayStation Portable Κατηγορία:Βιντεοπαιχνίδια του PlayStation Vita Κατηγορία:Βιντεοπαιχνίδια του Wii Κατηγορία:Βιντεοπαιχνίδια του Wii U Κατηγορία:Βιντεοπαιχνίδια του Xbox 360 Κατηγορία:FIFA (σειρά βιντεοπαιχνιδιών)
Λεβ
Το λεβ (|βουλγαρικά лев, πληθυντικός «λέβα ή λέβοβε», лева ή левове) είναι το νόμισμα της Βουλγαρίας. Υποδιαιρείται σε 100 στοτίνκι (βουλγ. стотинки, ενικός «στοτίνκα», стотинка, «εκατοστιαία»). Ο κωδικός ISO 4217 του λεβ είναι BGN.
Στην πρωτοβουλγαρική γλώσσα, η λέξη λεβ σήμαινε το λιοντάρι.
Πρώτο λεβ, 1881–1952
Μετά τον Πρώτο Παγκόσμιο Πόλεμο, ο πληθωρισμός έριξε σε αχρησία τα κέρματα κάτω των 50 στοτίνκι, ενώ στη δεκαετία του 1930 εμφανίστηκαν χαρτονομίσματα έως και 100 λέβα.
Δεύτερο λεβ, 1952–62
Το 1952, μετά τον υπερπληθωρισμό της μεταπολεμικής περιόδου, ένα νέο λεβ αντικατέστησε το παλαιό σε αντιστοιχία 1:100. Εκδόθηκαν κέρματα από 1 στοτίνκα έως και 1 λεβ, καθώς και χαρτονομίσματα από 1 λεβ μέχρι και 200 λέβα.
Τρίτο λεβ, 1962–99
Πριν την πτώση του λεγόμενου «υπαρκτού σοσιαλισμού», κυκλοφορούσαν κέρματα από 1 στοτίνκα έως και 1 λεβ, καθώς και χαρτονομίσματα από 1 λεβ μέχρι και 20 λέβα. Αμέσως μετά την πτώση του καθεστώτος, η χώρα μπήκε σε περίοδο υπερπληθωρισμού και αλλεπάλληλων υποτιμήσεων του λεβ. Κατά την περίοδο αυτή εκδόθηκαν κέρματα μέχρι και 50 λέβα, καθώς και χαρτονομίσματα μέχρι και 50.000 λέβα. Για να καταπολεμηθεί αυτή η κατάσταση, το 1997 το λεβ προσδέθηκε στο γερμανικό μάρκο, σε σταθερή ισοτιμία χιλίων λεβ ανά μάρκο (1000:1).
Τέταρτο λεβ, 1999-2023
Στις 5 Ιουλίου 1999, νομισματική μεταρρύθμιση «έκοψε» τρία μηδενικά από το νόμισμα. Έτσι, ένα λεβ αντιστοιχούσε σε χίλια παλιά λέβα ή ένα γερμανικό μάρκο. Το νέο αυτό λεβ απέκτησε τον κωδικό ISO 4217 BGN, ενώ του προηγούμενου ήταν BGL. Από το 1999, μετά την αντικατάσταση του γερμανικού μάρκου από το ευρώ σε αντιστοιχία 1:1,95583, το λεβ παρέμεινε προσδεδεμένο στο ευρώ στη νέα αυτή ισοτιμία 1,95583 λέβα : 1 ευρώ, η οποία διατηρείται μέχρι και σήμερα.
Από το 1997, ολόκληρη η νομισματική κυκλοφορία της χώρας καλύπτεται 100% από τα συναλλαγματικά αποθέματα της Κεντρικής Τράπεζας της Βουλγαρίας και η ισοτιμία με το ευρώ παραμένει σταθερή. Χάρη στη συναλλαγματική αυτή σταθερότητα, η Βουλγαρία αναμένεται να προσχωρήσει στην Ευρωζώνη, την 1η Ιανουαρίου 2024, αντικαθιστώντας το λεβ με το ευρώ, πολύ νωρίτερα από άλλες χώρες της Κεντρικής και Ανατολικής Ευρώπης, ακόμη και από αυτές που προσχώρησαν στην Ευρωπαϊκή Ένωση νωρίτερα από αυτήν, ενώ τον Σεπτέμβριο του 2023, αναμένεται να κυκλοφορήσουν εναλλάξ στην αγορά Λεβ και Ευρώ, λόγω προσαρμογής στο νέο εθνικό νόμισμα το Ευρώ.
Εξωτερικοί σύνδεσμοι
Κατηγορία:Νομίσματα Κατηγορία:Οικονομία της Βουλγαρίας Κατηγορία:Νομίσματα της Ευρώπης
Διοργανώσεις Ε.Π.Σ. Αχαΐας 2018–19
Οι ερασιτεχνικές διοργανώσεις ποδοσφαίρου για την περίοδο 2018–19 στον Νομό Αχαΐας είναι υπό εξέλιξη ενώ σταθερή διοργανώτρια αρχή και υπεύθυνη για την διεξαγωγή τους είναι η Ένωση Ποδοσφαιρικών Σωματείων Αχαΐας.
Αδάμ της Βυρτεμβέργης
Ο Αδάμ (γερμ. Adam von Württemberg, 16 Ιανουαρίου 1792 - 26 Ιουλίου 1847) από τον Οίκο της Βυρτεμβέργης ήταν δούκας της Βυρτεμβέργης.
Διοργανώσεις Ε.Π.Σ. Αχαΐας 2018–19
Η πρωταθλήτρια της Ε.Π.Σ. Αχαΐας έχει τη δυνατότητα να κερδίσει την άνοδο στη Γ΄ Εθνική Ερασιτεχνική Κατηγορία. H ομάδα που ανακηρύσσεται Κυπελλούχος Ε.Π.Σ. Αχαΐας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.
Αδάμ της Βυρτεμβέργης
Βιογραφία
Ο Αδάμ Κάρολος Γουλιέλμος Νικόλαος Παύλος Ευγένιος ήταν ο πρωτότοκος γιος του Λουδοβίκου της Βυρτεμβέργης και της Μαρίας Τσαρτορύσκα, κόρης του Αντάμ Καζιμίερς Τσαρτορύσκι.
Διοργανώσεις Ε.Π.Σ. Αχαΐας 2018–19
Δομή
Υπήρξαν αλλαγές στην δομή του πρωταθλήματος της Ε.Π.Σ. Αχαΐας για την σεζόν 2018-19 σε σχέση με την προηγούμενη. Οι κατηγορίες έχουν ως εξής:
Αδάμ της Βυρτεμβέργης
Βιογραφία
Γεννήθηκε στο Πουάβι (νυν Πολωνία). Το 1792 ο πατέρας του ως διοικητής του στρατού της Πολωνίας, αντί να πολεμήσει τους Ρώσους, προσποιήθηκε τον άρρωστο. Για την προδοσία του αυτή η Πολωνή σύζυγός του τον διαζεύχθηκε το επόμενο έτος. Τον Αδάμ μεγάλωσε ο πατέρας του. Αδελφή του Λουδοβίκου ήταν η Σοφία Δωροθέα (Μαρία Φεοντόροβνα) σύζυγος του Παύλου της Ρωσίας και μητέρα του Νικολάου Α΄, με τον οποίο ο Αδάμ έγινε φίλος και συμπαίκτης. Εισήλθε στο στρατό της Ρωσίας.
Διοργανώσεις Ε.Π.Σ. Αχαΐας 2018–19
Α΄ Κατηγορία
Στην Α΄ Κατηγορία της περιόδου 2018-19 συμμετείχαν 24 σύλλογοι και το πρωτάθλημα διεξήχθη σε δυο φάσεις. Στην πρώτη φάση οι ομάδες χωρίστηκαν σε 2 ομίλους των 12 και αγωνίστηκαν σε δυο γύρους. Στη δεύτερη φάση οι 4 πρώτες ομάδες από κάθε όμιλο σχηματίζουν έναν νέο όμιλο 8 ομάδων για την ανάδειξη του πρωταθλητή, οι ομάδες από την 5η θέση ως την 11η σχηματίζουν όμιλο για την αποφυγή υποβιβασμού. Οι δυο ομάδες που τερμάτισαν στις τελευταίες (12ες) θέσεις σε κάθε όμιλο, και οι πέντε τελευταίες από την δεύτερη φάση υποβιβάζονται, λόγω και του υποβιβασμού του Πανιαγιαλείου και του Πανμοβριακού από τη Γ΄ Εθνική.
Αδάμ της Βυρτεμβέργης
Βιογραφία
Το Νοέμβριο του 1830 οι Πολωνοί εξεγέρθηκαν και ο Αδάμ διοικούσε τα Ρωσικά προωθημένα τμήματα του στρατηγού Κύπριαν φον Κρόιτς. Ηττήθηκε το 1831 από τις πολωνικές δυνάμεις του στρατηγού Γιόζεφ Ντβερνίκι, πριν από τη μάχη της Ολστσύνκα-Γκρόχοβσκα.
Διοργανώσεις Ε.Π.Σ. Αχαΐας 2018–19
Β Φάση
Για την ανάδειξη πρωταθλητή αγωνίστηκαν οι τέσσερεις πρώτες ομάδες κάθε ομίλου. Διατήρησαν τα αποτελέσματα και τους βαθμούς από τους αγώνες μεταξύ τους της πρώτης φάσης και αγωνίστηκαν με τις τέσσερεις του άλλου ομίλου σε δυο γύρους. Για την αποφυγή υποβιβασμού οι 7 ομάδες κάθε ομίλου που τερμάτισαν στις θέσεις 5η ως 11η διατήρησαν τα αποτελέσματα και τους βαθμούς μεταξύ τους από την πρώτη φάση. Στη 2η φάση αντιμετώπισαν τις 7 ομάδες του άλλου ομίλου σε έναν γύρο.
Β Κατηγορία
Σε τρεις ομίλους από 14 ομάδες ο καθένας διεξήχθη το πρωτάθλημα της Β κατηγορίας. Στην Α προβιβάστηκαν 6 ομάδες οι τρεις πρωταθλητές των ομίλων και οι τρεις νικήτριες των play off κάθε ομίλου. Στη Γ΄ κατηγορία υποβιβαστηκαν 15 συνολικά ομάδες, από κάθε όμιλο οι τρεις τελευταίες της κανονικής περιόδου και οι δυο τελευταίες των play out.
Αδάμ της Βυρτεμβέργης
Βιογραφία
Έγινε αντιστράτηγος και υπασπιστής του Νικολάου Α΄. Όταν απολύθηκε, επέστρεψε στη Γερμανία, όπου το 1847 απεβίωσε στο Λάνγκενσβαλμπαχ της Δυτικής Έσσης σε ηλικία 55 ετών, άγαμος. Νεότερος αδελφός του ήταν ο Αλέξανδρος.
Αναφορά σε Πηγές
Κατηγορία:Οίκος της Βυρτεμβέργης
Διοργανώσεις Ε.Π.Σ. Αχαΐας 2018–19
Γ Κατηγορία
13 ομάδες δήλωσαν συμμετοχή στη Γ. Αγωνίστηκαν σε έναν όμιλο και οι 4 πρώτες ομάδες κέρδισαν την άνοδο στη Β΄.
Συμμετοχές Συλλόγων
Στο πρωτάθλημα της περιόδου 2018-19 δε δήλωσαν συμμετοχή οι Φωστήρας Οβρυάς, Πήγασος Πατρών και ΑΟ Διακοπτού στη Β΄ κατηγορία, και οι ΑΟ Άρλας, Ατρόμητος Ζαρουχλέικων, ΑΕ Δυμαίων, Λύκοι Αιγιαλείας στη Γ΄. Λόγω συγχωνεύσεων και μετονομασιών δεν αγωνίστηκαν οι Φοίνικας Σαλμενίκου, ΤΑΔ 93 Ζήρια , ΑΟ Ακράτας, Θύελλα Αιγείρας, Αναγέννηση/Αίας Συμπολιτείας
Επανεμφανίστηκαν οι Δόξα Νιφορέικων, Αστραπή Ψαροφαΐου, ΑΕ Μετοχίου, ΑΕ Κρίνου. Τέλος ο ΠΑΟΚ Πατρών αγωνίστηκε με τη μορφή νεοσύστατου συλλόγου (Παμμικρασιατικος Α.Ο.Κ. Πατρών)
Ντρβένικ Βέλι
Το Ντρβένικ Βέλι, (κροατικά: Drvenik Veli) είναι νησί της Κροατίας στην Αδριατική Θάλασσα. Έχει έκταση 11,7 τ.χλμ. και 168 κατοίκους σύμφωνα με την απογραφή του 2001. Πρωτεύουσα του νησιού είναι το Ντρβένικ Βέλικι.
Διοργανώσεις Ε.Π.Σ. Αχαΐας 2018–19
Σούπερ Καπ
Στο Σούπερ Καπ συμμετέχουν ο πρωταθλητής και ο κυπελλούχος της Αχαΐας, σε έναν αγώνα για την ανάδειξη του νικητή.
Εξωτερικοί σύνδεσμοι
Κατηγορία:Ε.Π.Σ. Αχαΐας Κατηγορία:Εγχώρια ποδοσφαιρικά πρωταθλήματα 2018–2019 Κατηγορία:Εγχώρια ποδοσφαιρικά κύπελλα 2018-2019
Ντρβένικ Βέλι
Παραπομπές
Ντρβένικ Βέλι
Κοσμάς επιγραμματοποιός
Με το όνομα Κοσμάς μηχανικός, μοναχός σώζεται ένα επίγραμμα στην Ανθολογία του Πλανούδη (Ελληνική Ανθολογία XVI 114). Για τον ποιητή αυτόν δεν υπάρχουν πληροφορίες από αλλού. Ο Paton αναφέρει με επιφύλαξη ότι έζησε τον 6ο μ.Χ. αιώνα.
Πηγές
Κατηγορία:Ανθολογία του Πλανούδη
Διονύσιος Λοβέρδος
Ο Διονύσιος Λοβέρδος ήταν Έλληνας οικονομολόγος του 20ού αιώνα.
Βιογραφικά στοιχεία
Γεννήθηκε στο Ληξούρι της Κεφαλλονιάς το 1877. Εκεί πήγε σχολείο. Συμπλήρωσε τις σπουδές του στην Εμπορική Σχολή Αλεξανδρείας και προσλήφθηκε στο υποκατάστημα της Αγγλοαιγυπτιακής Τράπεζας στο Καρφ-ελ-Ζαγιάτ, όπου εργάστηκε ως το 1900. Κατόπιν μπήκε στην υπηρεσία της Εθνικής Τράπεζας της Ελλάδας ως ιδιαίτερος γραμματέας του διευθυντή του Τμήματος της Δημοσιότητας.
Το 1905 συνέλαβε την ιδέα της ιδρύσεως της Λαϊκής Τράπεζας, στην οποία διορίστηκε πρώτος Διευθυντής. Πόνημά του είναι το "Ο πλούτος: παραγωγή-διανομή-κυκλοφορία-κατανάλωσις" (1903).
Απεβίωσε στο Μόναχο το 1934. Αδέλφια του ήταν ο Σπυρίδων Λοβέρδος και ο Ιωάννης Λοβέρδος.
Πηγές
Κατηγορία:Έλληνες οικονομολόγοι
Παλλημνιακός Α.Ο.
Ίδρυση
Μετά τη διάλυση του Λημνιακού Γ.Σ., που συνέβη στα τέλη του 1927, στο Κάστρο Λήμνου (σημερινή Μύρινα) εμφανίστηκαν διάφορες ευκαιριακές παρεΐστικες ποδοσφαιρικές ομάδες, τις οποίες συγκροτούσαν οι νέοι της πόλης για να παίζουν είτε μεταξύ τους είτε με τις ομάδες των χωριών. Τέτοιες ομάδες ήταν το "Γυμνάσιο" και ο "Άφοβος" το καλοκαίρι του 1928, ο "Άρης" και η "Αστραπή" τον Ιούνιο του 1930.
Ορισμένοι ποδοσφαιριστές από τις ομάδες αυτές ίδρυσαν τον Παλλημνιακό. Μια καλοκαιρινή βραδιά του 1929 συγκεντρώθηκαν στην παραλία του Ρωμαίικου Γιαλού και ίδρυσαν το νέο σύλλογο. Ήταν οι αδερφοί Ροδάκη, αδερφοί Παπάζογλου, Γ. Βαλσαμάς, Θανάσης Μαρίνος, Μιχάλης Μακρής, Πέτρος Λαζάρου, Τάκης Αγγελίδης, Γρηγόρης Βαγιάκος, Αντώνης Σιδηρόπουλος, Βασίλης Βασιλειάδης κ.ά.
Ο πρώτος γνωστός αγώνας που έδωσε η ομάδα ήταν στις 24-8-1930 στο Μούδρο με τον τοπικό "Έφηβο". Το αποτέλεσμα ήταν ισόπαλο 2-2 (1-1). Προηγούμενη δράση του συλλόγου δεν είναι γνωστή αλλά λογικά θα πρέπει να υπήρξαν κάποιες αγωνιστικές δραστηριότητες που δεν είναι γνωστές.
Το Φεβρουάριο του 1931 ο σύλλογος αναγνωρίστηκε από το πρωτοδικείο Μυτιλήνης ως επίσημο σωματείο με αφιλοκερδή πρωτοβουλία του μυτιληνιού δικηγόρου Κάβουρα. Ακολούθησε συνέλευση και εκλογές στις οποίες εκλέχτηκε πρόεδρος ο Χρ. Μοσχοβίτης, αντιπρόεδρος ο Ηλίας Ηλιού και μέλη οι: Δ. Χορός, Αν. Βαφειάδης, Νικ. Πολυταρίδης, Δ. Βαρύτης και Αν. Παππάς. Το 1933 πρόεδρος εκλέχτηκε ο Δ. Κ. Χορός ενώ άλλα διοικητικά στελέχη υπήρξαν ο επιχειρηματίας Ηλίας Νόντος, ο φαρμακοποιός Ευάγγελος Βασιλειάδης και ο γιατρός Α. Λαμπαδαρίδης.
Μέχρι το 1932 ως έδρα χρησιμοποιούσε το γήπεδο στο Ρωμαίικο Γιαλό μπροστά από το Γυμνάσιο, το λεγόμενο "Τεραίν". Από το 1933 άρχισε να χρησιμοποιείται το Γυμναστήριο, στο οποίο ως τότε διεξάγονταν μόνο αγώνες στίβου.
Προπολεμική περίοδος
Την ίδια περίοδο δημιουργήθηκε άλλη μια ομάδα στην πόλη ο Ερμής Κάστρου, προφανώς από όσους δεν συμμερίζονταν την ιδεολογία των ιδρυτών του Παλλημνιακού. Ο Παλλημνιακός και ο Ερμής αμέσως καθιερώθηκαν ως οι ισχυρότερες ομάδες του νησιού.
Ο πρώτος μεταξύ τους αγώνας δεν ήταν ποδοσφαιρικός, αλλά αθλητικός και συνέβη κατά τους Α΄ Παλλημνιακούς Αγώνες Στίβου στις 5-10-1930. Νίκησε ο Παλλημνιακός που πήρε 11 πρώτες νίκες έναντι μόνο μίας του Ερμή. Μια βδομάδα αργότερα έδωσαν την πρώτη ποδοσφαιρική αναμέτρηση. Πάλι νίκησε ο Παλλημνιακός με 3-0 (2-0).
Το πρώτο επίσημο ματς του Παλλημνιακού έγινε στα τέλη Μαρτίου 1931 με τον Ερμή. Ηττήθηκε με 3-4 αν και στο ημίχρονο προηγήθηκε με 2-0. Την ήττα αυτή έφεραν βαρέως οι οπαδοί του συλλόγου, αφού συνέβη στον πρώτο επίσημο αγώνα του συλλόγου τους και δεν μπορούσε πλέον να διαγραφεί. Μόλις το Μάρτιο του 1933 ο Παλλημνιακός κατάφερε να σβήσει κάπως εκείνη την πρώτη ήττα, συντρίβοντας τον Ερμή με 8-3. Αργότερα κέρδισε έναν άλλον αγώνα με 6-1.
Γενικά, οι δύο σύλλογοι αποτέλεσαν για αρκετά χρόνια ένα αχτύπητο δίδυμο και οι μεταξύ τους συναντήσεις δημιουργούσαν φανατισμένη ατμόσφαιρα στην εξέδρα. Είναι χαρακτηριστικό γεγονός συνέβη το 1933. Τότε σε έναν αγώνα του Παλλημνιακού με ξένη ομάδα αγωνίστηκαν και ορισμένοι παίκτες του Ερμή ώστε να ισχυροποιηθεί, κάτι που συνήθιζαν όταν αντιμετώπιζαν ξένες ομάδες. Όμως, αυτή τη φορά η συμμετοχή δημιούργησε διαμάχη, διότι είχε προγραμματιστεί αγώνας των δύο ομάδων μόλις τρεις μέρες αργότερα, ο οποίος ματαιώθηκε και η μια ομάδα κατηγορούσε την άλλη για φυγομαχία. Σε μια άλλη περίπτωση οι παίκτες ου Παλλημνιακού εγκατέλειψαν το γήπεδο όταν αντιλήφθηκαν ότι θα χάσουν. Η βεντέτα των δύο συλλόγων κράτησε χρόνια και συνεχώς νέα γεγονότα την ανανέωναν. Έσβησε μόνο όταν διαλύθηκαν οι σύλλογοι από τη δικτατορία Μεταξά, το 1936.
Αγώνες
Εκτός από τα παιχνίδια με τον Ερμή είναι γνωστοί οι εξής αγώνες του Παλλημνιακού:
"Μετά από χρόνια κατόρθωσε το Κάστρο να δει ξένη ομάδα. Τη φιλοξένησε ο Π.Α.Ο. που παρέθεσε και γεύμα. Ο Παλλημνιακός προηγήθηκε στο ημίχρονο με 1-0, αλλά οι "Δάσκαλοι" πιο έμπειροι νίκησαν με 2-1. Αφού έχασαν δυο πέναλτι, πέτυχαν τον νικητήριο γκολ στις καθυστερήσεις."
Επίσης, στις 25 ή 26 Αύγουστου 1935 ως Μικτή Λήμνου (Παλλημνιακού, Ερμή και Αστραπής) υποδέχτηκε τον Άρη Μυτιλήνης:
Διεθνείς αγώνες
Κατά τη διάρκεια του μεσοπολέμου στο λιμάνι του Μούδρου κατέπλεαν συχνά ξένα πολεμικά καράβια, συνήθως αγγλικά, τα οποία επέβλεπαν την εφαρμογή της συνθήκης της Λοζάνης. Κάποια στιγμή οι Άγγλοι ναύτες ανακάλυψαν ότι στο Μούδρο υπήρχε ένα θαυμάσιο γήπεδο και ότι στο νησί είχαν συγκροτηθεί ομάδες. Έτσι, κάθε φορά που ερχόταν καινούργιο πλοίο στο Μούδρο, οι ομάδες του νησιού είχαν την ευκαιρία να δώσουν ένα-δυο ποδοσφαιρικούς αγώνες με την αντιπροσωπευτική ομάδα των ξένων ναυτών.
Σε κανένα αγώνα με ξένο πλοίο δεν κατάφερε να φύγει νικήτρια η λημνιακή ομάδα. Διαιτητές ήταν συνήθως Άγγλοι αξιωματικοί. Τα παιχνίδια αυτά αποτελούσαν πρωτόγνωρες εμπειρίες για τους νέους της Λήμνου και η παρουσία των ξένων διαιτητών με τις στολές τους έφερνε ένα ευρωπαϊκό αέρα στα τοπικά γήπεδα. Αναφέρονται οι εξής αγώνες του Παλλημνιακού:
Μεταπολεμική περίοδος
Στα χρόνια της γερμανικής κατοχής αναφέρονται δύο ματς που έδωσε ο Παλλημνιακός. Ένα με το γερμανικό λόχο, που έληξε ισόπαλο 1-1 με σκόρερ τον Άγγελο Δαραμπάρα κι ένα στις 22 Μαΐου 1944 με τον Άρη Μούδρου, στη Μύρινα, στο οποίο νίκησε με 4-1. Μεταπολεμικά ο Παλλημνιακός ιδρύθηκε ξανά κι αποτέλεσε, μαζί με τον Αστέρα τις δύο σπουδαιότερες λημνιακές ομάδες κατακτώντας αρκετούς τοπικούς τίτλους. Εκτός από ποδόσφαιρο είχε και τμήμα στίβου.
Τη δεκαετία του '50 έδωσε αρκετούς αγώνες με τα πληρώματα των ξένων πλοίων που κατέπλεαν στη Λήμνο. Τέτοιοι ήταν:
Την εποχή αυτή στη διοίκηση του συλλόγου μπήκαν στελέχη όπως οι: Σάββας Κόρακας, Γ. Βαγιάκος, Δ. Κρασσάς, Κ. Λουλούδης, Στ. Χατζηχρυσοστόμου, Αλέκος Κουκουτός και κυρίως ο επιχειρηματίας Δημήτρης Ντόντος, που διετέλεσε έφορος ποδοσφαίρου και βασικός χρηματοδότης του σωματείου. Έφερνε ποδοσφαιρικές στολές από το εξωτερικό, καλούσε σωματεία από άλλα μέρη για φιλικά και προπονητές εκτός Λήμνου, όπως τον Σάββα Φάππα από τη Μυτιλήνη το 1956, τον παλιό διεθνή τερματοφύλακα Στάθη Μανταλόζη το 1958, το μετέπειτα βοηθό του Φέρεντς Πούσκας στον Παναθηναϊκό Γαβρήλο Γαζή το 1960-61 κ.ά. Τις δεκαετίες '50 ως '70 αναφέρεται η πραγματοποίηση τοπικού πρωταθλήματος Λήμνου, το οποίο γινόταν υπό την αιγίδα της Ένωσης Λεσβιακών Σωματείων και ενίοτε ο νικητής αγωνιζόταν με τη νικήτρια ομάδα της Μυτιλήνης. Επίσης, διεξάγονταν κι άλλες λιγότερο επίσημες διοργανώσεις (Κύπελλο Αν. Παπά, Κύπελλο Χριστουγέννων κλπ). Στα πρωταθλήματα αυτά ο Παλλημνιακός είχε πρωταγωνιστικό ρόλο και τα παιχνίδια με τον Αστέρα είχαν φανατισμό, είχαν χαρακτήρα ντέρμπι και συχνά γίνονταν ακρότητες.
Η συγχώνευση
Το 1983-84 ο Παλλημνιακός με τις υπόλοιπες λημνιακές ομάδες εντάχθηκαν στη Γ΄ κατηγορία της Ε.Π.Σ. Λέσβου. Δημιουργήθηκαν δύο όμιλοι Λήμνου και στον Α΄ όμιλο ο Παλλημνιακός αναδείχθηκε νικητής. Όμως, έχασε τον τίτλο αφού ηττήθηκε δύο φορές από την νικήτρια του άλλου ομίλου Προποντίδα Ν. Κούταλης με 3-5 (εκτός), 1-3 (εντός). Ανέβηκε όμως στη Β΄ κατηγορία της ΕΠΣΛ και την επόμενη σεζόν στην Α΄ (ενιαίος όμιλος), στην οποία αγωνίστηκε το 1985-86. Το 1986-87 έπαιξε στον νεοϊδρυθέντα Όμιλο Λήμνου της Α΄ ΕΠΣ Λέσβου.
Το καλοκαίρι του 1987 συγχωνεύτηκε με τις άλλες δύο ομάδες της Μύρινας, τον Αστέρα και τους Αργοναύτες και δημιούργησαν την Α.Ε. Λήμνος και τον Α.Ο. Μύρινα.
Τίτλοι
Οι τίτλοι που έχει κατακτήσει ο Παλλημνιακός στην μακροχρόνια ιστορία του δεν είναι πολλοί, λόγω της απομόνωσης της ομάδας σε ένα μακρινό νησί και της έλλειψης διοργανώσεων.
Σύνδεσμος παλαιμάχων
Σήμερα λειτουργεί Σύλλογος Παλαιμάχων Παλλημνιακού και κάθε καλοκαίρι δίνει αγώνες με τους παλαιμάχους του Αστέρα, του άλλου ιστορικού σωματείου της Μύρινας. Στους παλαίμαχους αγωνίζονται οι παλιοί πόδοσφαιριστές: Νίκος Βασιλειάδης, Νίκος Πλατής, Σωκράτης Κρομμυδέλης, Ρ. Καραγιάννης, Γ.Αρσενικακης, Απόστολος Τούφος, Κ. Καραγιάννης, Απόστολος Πρωτόπαπας, Ιορδάνης Θωμαΐδης, Γρηγόρης Μανινάκης, Μανόλης Ποριάζης, Χρήστος Ραλλιάς, Δημήτρης Γιαννικιζάκης.
Επίσης, τα μέλη του μετέχουν στο "Σύνδεσμο Παλαιμάχων Λήμνου", που δίνει αγώνες εκτός Λήμνου, τόσο στην Ελλάδα όσο και στο εξωτερικό με πιο πρόσφατη με τη Στάρα Ζαγορά Βουλγαρίας.
Πηγές
Παλλημνιακος Παλλημνιακος Παλλημνιακος
Κουάκεροι
Οι Κουάκεροι ή Χριστιανοί Φίλοι (αγγλ.: Quakers) είναι μέλη μιας Χριστιανικής Ομολογίας (Εκκλησίας) που φέρει την ονομασία Θρησκευτική Κοινωνία των Φίλων (Religious Society of Friends) και ιδρύθηκε τον 17ο αιώνα στην Αγγλία από τον περιπλανώμενο ιεροκήρυκα Τζορτζ Φοξ. Η Αγγλική λέξη Quaker σημαίνει αυτός που τρέμει, και τους δόθηκε τον 17ο αιώνα από άλλους ως παρωνύμιο, διότι σε μια δίκη ο Τζορτζ Φοξ είπε σε έναν δικαστή να τρέμει στο Λόγο του Θεού και ο δικαστής απάντησε, "Πες μας, λοιπόν, εσύ ο τρέμων (Quaker)...". Έπειτα μερικές φορές κατά την ώρα της λατρείας τους έτρεμαν από ευλάβεια. Άλλες ονομασίες που χρησιμοποιήθηκαν για αυτούς είναι «Παιδιά του Φωτός» (Children of the Light) και «Εκκλησία των Φίλων» (Friends Church).
Ιστορική Αναδρομή
frame|right|Ο Τζορτζ Φοξ. Λέγεται ότι οι Κουάκεροι ξεκίνησαν το έτος 1648 στην Αγγλία ως ένας κλάδος Πουριτανών (Αγγλικανοί οι οποίοι είχαν επηρεαστεί από τον Καλβινισμό). Όμως ιστορικά αυτό δεν φαίνεται να είναι σωστό μιας και είχαν έρθει σε πολλές προστριβές με τους Πουριτανούς και είχαν άλλη Θεολογική βάση. Ο ιδρυτής τους Τζορτζ Φοξ γεννήθηκε το 1624 στο Λέστερσάιρ της Αγγλίας. Σε ηλικία 19 ετών ένιωσε την εντολή του Θεού να φύγει από την οικία του. Τα επόμενα τέσσερα χρόνια ταξίδευε, επιστρέφοντας στη οικία του περιστασιακά. Κατά τη διάρκεια αυτής της περιόδου βρισκόταν σε μεγάλη πνευματική σύγκρουση και ταραχή. Μιλούσε με πολλούς Θεολόγους της εποχής αλλά ταράχτηκε όταν κατάλαβε ότι όσοι δίδασκαν τον Χριστιανισμό δεν κατείχαν οι ίδιοι αυτά που έλεγαν. Ο Φοξ είχε πολλά "ανοίγματα" [αποκαλύψεις] από τον Κύριο. Ένιωσε ότι ο Θεός του αποκάλυψε ότι οι θρησκευτικές σπουδές δεν ήταν αρκετό για να είναι κάποιος ικανός και άγιος εργάτης του Χριστού.
Μετά από καιρό είχε την παρακάτω εμπειρία γράφει:
Παρά τους διωγμούς οι Κουάκεροι αυξήθηκαν και ιδρύθηκαν ομάδες και εκτός των γεωγραφικών ορίων της Αγγλίας, στην Ευρώπη και στην Αμερική. Η πολιτεία της Πενσυλβάνια δημιουργήθηκε από τον Βρετανό Κουάκερο Γουίλιαμ Πενν. To 1827 στην Αμερική μερικοί Κουάκεροι με πρωτεργάτη τον Ηλία Χικς επηρεάστηκαν από τα φιλελεύθερα θεολογικά ρεύματα της εποχής και τελικά χωρίστηκαν από τους "Ορθόδοξους" Φίλους. Το 1842 έγινε δεύτερος χωρισμός μεταξύ των Ευαγγελικών Φίλων με πρωτεργάτη τον Ιωσήφ Ιωάννη Γκάρνεϊ και τους Συντηρητικούς με πρωτεργάτη τον Ιωάννη Γουίλμπορ.
Σήμερα υπάρχουν τρεις κύριες ομάδες Κουακέρων: Οι Ευαγγελικοί Φίλοι, οι Συντηρητικοί Φίλοι και οι Φιλελεύθεροι Φίλοι. Στους Ευαγγελικούς Φίλους υπάγεται η Ενωμένη Συνάντηση των Φίλων (Friends United Meeting) και η Διεθνής των Ευαγγελικών Φίλων (Evangelical Friends International), στους Φιλελεύθερους υπάγεται η Γενική Συνέλευση των Φίλων (Friends General Conference) και στους Συντηρητικούς υπάγεται η Γενικότερη Αδελφότητα των Συντηρητικών Φίλων (Wider Fellowship of Conservative Friends) και οι Αρχέγονοι ή Απλοί Κουάκεροι (Primitive / Plain Quakers). Οι Ευαγγελικοί Φίλοι έχουν ορθόδοξη Προτεσταντικά θεολογία, οι Φιλελεύθερη έχουν φιλελεύθερη θεολογία ενώ οι Συντηρητικοί παραμένουν στις αρχικές απόψεις των Κουάκερων, για αυτό και λέγονται "Συντηρητικοί". Ενώ οι Συντηρητικοί και οι Φιλελεύθεροι έχουν ελεύθερη λατρεία (unprogrammed worship) πολλοί Ευαγγελικοί Φίλοι έχουν λατρεία με πρόγραμμα (programmed worship) και το σύστημα των Παστόρων.
Διδαχή
thumb|right|Ο Γουίλιαμ Πενν Οι Κουάκεροι πιστεύουν ότι κάθε άνθρωπος φωτίζεται από τον Χριστό (εσωτερικός φωτισμός) και ότι αν και η Αγία Γραφή είναι Θεόπνευστη μόνο ο Χριστός είναι ο Λόγος του Θεού. Σχετικά με τον Θεό πιστεύουν σε Έναν Θεό Πατέρα, Υιό και Άγιο Πνεύμα αλλά αποφεύγουν να κάνουν περαιτέρω αναλύσεις. Πιστεύουν στην Θεότητα του Χριστού. Δέχονται μόνο πνευματικό βάπτισμα και κοινωνία (όχι με νερό, κλπ.) και είναι ειρηνιστές. Έχουν αυτό που ονομάζουν "μαρτυρίες" (testimonies). Οι "μαρτυρίες" είναι ότι ο Χριστιανός είναι ειρηνιστής, ότι πρέπει να ζούμε με απλότητα, ότι δεν πρέπει να ορκιζόμαστε καθόλου αλλά να λέμε πάντα την αλήθεια, κλπ.
Σήμερα υπάρχουν δογματικές διαφορές μεταξύ των διαφόρων ομάδων. Οι Ευαγγελικοί και Συντηρητικοί πιστεύουν στα βασικά Χριστιανικά δόγματα (Θεότητα του Χριστού, αθανασία ψυχής, κόλαση και παράδεισος, Θεοπνευστία της Βίβλου, κλπ.) ενώ οι Φιλελεύθεροι δεν θεωρούν τα δόγματα σημαντικά.
Ιστοσελίδες
Ιστοσελίδες των Κουάκερων
Ιστοσελίδες κριτικές στους Κουάκερους
Κατηγορία:Χριστιανικά δόγματα Κατηγορία:Ριζοσπαστική Μεταρρύθμιση Κατηγορία:Χριστιανικός μυστικισμός
Τζιντζάκ
Το Τζιντζάκ είναι μια πόλη και Ναγκάρ Παλίκα Παρισάντ στη επαρχία Κανπούρ Ντεχάτ στην Ινδική πολιτεία του Ουτάρ Πραντές. Η πόλη βρίσκεται στις όχθες του καναλιού Κάτω Γκανγκά Ραμ.
Ιστορία
Ο Τζιντζάκ Ναγκάρ Παντσαγιάτ δημιουργήθηκε στις 11 Ιανουαρίου 1916 από τη Βρετανική Κυβέρνηση. Το 1972 τα όρια επεκτάθηκαν για να συμπεριλάβει τα γύρω χωριά "Τουράνα" και "Τικάν Γκαόν". Το 2016, το Τζιντζάκ έγινε Ναγκάρ Παλίκα Παρισάντ και η περιοχή του επεκτάθηκε για να συμπεριλάβει και κάποια άλλα κοντινά χωριά.
Ο Ραμ Ναθ Κοβίντ, ο 14ος και σημερινός Πρόεδρος της Ινδίας γεννήθηκε στο κοντινό χωριό Παραούνχ. Ο Πρόεδρος επισκέπτεται το Τζιντζάκ για να συναντήσει τα αδέρφια του που ζουν στην πόλη.
Μεταφορές
Το Τζιντζάκ διαθέτει σιδηροδρομικό σταθμό, στη Βόρεια Κεντρική Σιδηροδρομική γραμμή. Ο πλησιέστερος σταθμός προς τα ανατολικά είναι η Ρούρα που απέχει 19 χλμ., και το Κανπούρ απέχει 63 χλμ. Στα δυτικά οι πλησιέστεροι σταθμοί είναι οι Φαφούντ και Ετάουαχ. Επίσης, συνδέεται οδικώς με το Κανπούρ, μέσω το Ρούρα και τη Καλγιανπούρ. Το πλησιέστερο αεροδρόμιο βρίσκεται στη Κανπούρ.
Σολεία και κολέγια
Σχολεία:
Πτυχιακά Κολλέγια:
Δημογραφικά στοιχεία
Σύμφωνα με την απογραφή του 2011 το Τζιντζάκ είχε πληθυσμό 24.027 κατοίκων. Οι άνδρες αποτελούν 52.64% του πληθυσμού και οι γυναίκες 47.36%, με αναλογία φύλου 899 γυναίκων για 1000 άνδρες. Ο πληθυσμός που ανήκει σε προγραμματισμένες κάστες εντός της περιοχής Τζιντζά Ναγκάρ Παντσαγιάτ αποτελούν το 18.57% του συνολικού πληθυσμού, με αναλογία φύλου 896 γυναικών προς 1000 άνδρες. Ο πληθυσμός Προγραμματισμένων Φυλών στην περιοχή είναι 0.054% με αναλογία φύλου 625 γυναικών προς 1000 άνδρες. Ο συνολικός αριθμός των εγγράμματων εντός της περιοχής είναι 17.874 που αποτελούν το 74.39% του συνολικού πληθυσμού. Το ποσοστό αλφαβητισμού ανδρών της περιοχής είναι 55.99% και των γυναικών είναι είναι 44.01%.
Άρνολντ Σόμμερφελντ
Ο Άρνολντ Σόμμερφελντ (γερμανικά: Arnold Sommerfeld, 5 Δεκεμβρίου 1868 – 26 Απριλίου 1951) ήταν Γερμανός θεωρητικός φυσικός με τεράστια συνεισφορά στην εξέλιξη της ατομικής και κβαντικής φυσικής. Επίσης εκπαίδευσε και προετοίμασε μεγάλο αριθμό φοιτητών για την νέα εποχή της θεωρητικής φυσικής.
Προτάθηκε συνολικά 84 φορές για το βραβείο Νόμπελ Φυσικής χωρίς ποτέ όμως να του απονεμηθεί. Επίσης επίβλεψε ως καθηγητής τις διδακτορικές διατριβές περισσοτέρων βραβευμένων με Νόμπελ επιστήμονες από οποιονδήποτε άλλο.
Εισήγαγε τον αζιμουθιακό και μαγνητικό κβαντικό αριθμό, τη σταθερά λεπτής υφής και έπαιξε σημαντικό ρόλο στη θεωρία των κυμάτων ακτίνων Χ.
Σπουδές
Ο Σόμμερφελντ σπούδασε μαθηματικά και φυσικές επιστήμες στο πανεπιστήμιο Αλμπερτίνα της Καινιξβέργης. Ο επιτηρητής της διδακτορικής του διατριβής ήταν ο μαθηματικός Φέρντιναντ φον Λίντεμαν. Παρακολούθησε επίσης μαθήματα των μαθηματικών Άντολφ Χούρβιτζ και Ντάβιντ Χίλμπερτ καθώς και του φυσικού Έμιλ Βίχερτ. Έλαβε το διδακτορικό του το 1891 σε ηλικία 23 ετών.
Πηγές
Κατηγορία:Γερμανοί φυσικοί Κατηγορία:Γερμανοί πανεπιστημιακοί
Τονισμός
Στη γλωσσολογία ο τόνος είναι ένα διακριτικό σημείο που συνοδεύει ένα γράμμα και δίνει φωνητικές πληροφορίες για την προφορά του. Υπάρχουν διαφόρων ειδών τόνοι σε διαφορετικές γλώσσες: ο μουσικός τονισμός αφορά στην οξύτητα της φωνής και καθορίζει το ύψος (ψηλό/χαμηλό) της φωνής σε σχέσης με μη τονισμένες συλλαβές. Ο δυναμικός τονισμός αφορά την ένταση της φωνής και δηλώνει ότι η τονιζόμενη συλλαβή πρέπει να προφερθεί με μεγαλύτερη ένταση από τις μη τονιζόμενες συλλαβές.
Μουσικό τονισμό, για παράδειγμα, έχουν η Κινεζική και κάποιες αφρικανικές γλώσσες). Σε κάποιες γλώσσες και ιδιώματα, συνυπάρχει ο μουσικός με τον δυναμικό τονισμό (Σουηδικά, γλώσσες της Βαλτικής, Σλοβενική, γερμανικά ιδιώματα). Η Νέα Ελληνική έχει αποκλειστικά δυναμικό τονισμό.
Προφορά
Στις αρχαίες ελληνικές διαλέκτους, εικάζεται ότι χρησιμοποιούνταν ο μουσικός τονισμός. Δηλαδή, η τονιζόμενη συλλαβή προφερόταν σε υψηλότερο (λεπτότερο) μουσικό τόνο από τις υπόλοιπες και όχι πιο δυνατά από αυτές (όπως στον δυναμικό τονισμό). Η θεωρία αυτή ενισχύεται από την παρατήρηση πως οι τόνοι δεν επηρεάζουν τον ρυθμό στα μέτρα της ποίησης, κάτι που θα συνέβαινε αν χρησιμοποιούνταν δυναμικός τονισμός. Επιπλέον έμμεσες ενδείξεις υπέρ του μουσικού τονισμού δίνουν κάποιες περιγραφές από την αρχαιότητα.
Σε μερικά νεοελληνικά ιδιώματα, αλλά και στην νεοελληνική (μερικές φορές) διατηρείται ο μουσικός τονισμός, σε συνύπαρξη όμως με τον δυναμικό τονισμό.
Από τους τελευταίους αιώνες π.Χ., είχε αρχίσει να υπερισχύει ο δυναμικός τονισμός, ενώ ταυτόχρονα άρχισε να εκλείπει και η διάκριση μακρών από βραχέα φωνήεντα. Αυτές οι εξελίξεις εκτιμάται πως εμφανίστηκαν στον προφορικό λόγο αρκετά πριν την ποίηση, στην οποία μπορούν πιο εύκολα να εντοπιστούν.
Ιστορία των τόνων
Στην αρχαιότητα η ελληνική γραφή ήταν μόνο κεφαλαιογράμματη και χωρίς τόνους. Η εφεύρεση των τόνων αποδίδεται στον Αλεξανδρινό γραμματικό Αριστοφάνη τον Βυζάντιο (τέλος 3ου - αρχές 2ου αιώνα π.Χ.) και γενικότερα στους "Αλεξανδρινούς Φιλόλογους", με σκοπό την πιστότερη απεικόνιση του μέτρου στο έργο του Ομήρου και των μελικών ποιητών. Λόγω της αντικατάστασης του μουσικού τονισμού από τον δυναμικό ήδη από τα ελληνιστικά χρόνια, η ανάγνωση των κλασικών κειμένων είχε καταστεί ιδιαίτερα δύσκολη. Οι μαθητές και οι λόγιοι χρειάζονταν κάποια διακριτικά σημάδια για να αναγνωρίζουν σωστά τις λέξεις και να αποδίδουν σωστά το μέτρο γιατί θεωρούσαν ότι είχε χαθεί η σωστή προσωδιακή εκφορά και μουσικότητα του Ελληνικού Λόγου. Έτσι καθιερώθηκε σταδιακά η εφεύρεση του Αριστοφάνη του Βυζάντιου, που αρχικά όμως χρησιμοποιήθηκε μόνο σε ορισμένα λογοτεχνικά έμμετρα έργα (απουσιάζει από καθημερινά κείμενα, όπως επιστολές και έγγραφα) και μάλιστα καθόλου συστηματικά (συχνότατα έχει προστεθεί από άλλο γραφέα ή διορθωτή).
Η πρώτη σποραδική χρήση των τόνων εντοπίζεται σε φιλολογικούς παπύρους του 1ου αι. π.Χ. Χρειάστηκαν όμως πολλοί αιώνες για να αρχίσει να γενικεύεται η χρήση τους και μόνο από τον 8ο μ.Χ. αιώνα, ή κατ' άλλη εκδοχή τον 10ο αι. , και έπειτα φαίνεται ότι ίσως είχαν πια καθιερωθεί.
Οι τόνοι στη νεοελληνική
Στην ελληνική γραφή ο τόνος (΄) σημειώνεται πάνω από τα φωνήεντα (έτσι χρησιμοποιούνται τα: ά, έ, ή, ί, ό, ύ, ώ) για να σημειωθεί η έμφαση στην αντίστοιχη συλλαβή. Σε περιπτώσεις που η συλλαβή χαρακτηρίζεται από δίψηφο φωνήεν ο τόνος τοποθετείται στο δεύτερο γράμμα (δηλαδή: αί, αύ, εί, εύ, ηύ, οί, ού, υί). Ο τόνος μπορεί να συνδυαστεί και με διαλυτικά σε περιπτώσεις που το φωνηεντικό σύμπλεγμα πρέπει να διαχωριστεί σε δύο ξεχωριστά φωνήεντα (π.χ.: Μαΐου, Ταΰγετος). Στην περίπτωση κεφαλαίων στην αρχή των λέξεων (είτε επειδή η λέξη είναι όνομα είτε επειδή είναι λέξη στην αρχή πρότασης) ο τόνος τοποθετείται αριστερά από το γράμμα (π.χ. Άραχθος). Στην κεφαλαιογράμματη γραφή κανονικά δεν χρησιμοποιείται ο τόνος (π.χ. ΕΛΛΑΔΑ). Όταν η χρήση τού τόνου είναι επιθυμητή στην κεφαλαιογράμματη γραφή ο τόνος κατά παράδοση δεν μπαίνει αριστερά από το γράμμα αλλά πάνω ή δεξιά από το γράμμα (δηλαδή π.χ. όχι «ΕΛΛΆΔΑ», αλλά ΕΛΛΑ΄ΔΑ). Στην ελληνική γραφή τονίζονται όλες οι πολυσύλλαβες λέξεις και μερικές μονοσύλλαβες (οι μονοσύλλαβες κυρίως για την αποσαφήνιση τού νόηματός τους, π.χ. το διαζευκτικό ή διαφέρει έτσι από άρθρο, το πώς ("με ποιον τρόπο") από το πως ("ότι"), το πού από το που κλπ). Κάθε λέξη μπορεί να έχει μέχρι έναν τόνο. Εξαίρεση αποτελεί η περίπτωση της έγκλισης τόνου: όταν μια λέξη τονίζεται στην προπαραλήγουσα και ακολουθεί αδύνατος τύπος της κτητικής αντωνυμίας (μου, σου κλπ.), τότε τονίζεται και η τελευταία συλλαβή της (π.χ. "νόημά του"). Το φαινόμενο αυτό προέρχεται από την αρχαία ελληνική, στην οποία τονίζονταν και οι μονοσύλλαβες λέξεις, οπότε ο τόνος των κτητικών μετά από προπαροξύτονες λέξεις αναβιβαζόταν στη λήγουσα των λέξεων αυτών που προηγούνταν.
Ιδιαίτερα σημαντικός για την ελληνική γλώσσα (αρχαία και νέα) είναι ο κανόνας της τρισυλλαβίας. Κατά τον κανόνα αυτόν ο τόνος δεν μπορεί ποτέ να αναβιβαστεί πριν την τρίτη από το τέλος συλλαβή μιας λέξης ή, με άλλη διατύπωση, δεν μπορούν και οι τρεις τελευταίες συλλαβές μιας λέξεις να είναι άτονες. Στην αρχαία ελληνική ο κανόνας αυτός δεν αφορούσε συλλαβές με τη σημερινή έννοια, αλλά χρόνους: δεν μπορούσε μια λέξη να καταλήγει σε πάνω από τρεις άτονους χρόνους με τα μακρά φωνήεντα να λογίζονται ως δύο και τα βραχέα ως ένας χρόνος.